
A N U N Ţ
Spitalul Clinic Militar de Urgență ,,Dr. Victor Popescu” cu sediul în Timișoara, str. Gheorghe Lazăr, nr. 7, județul Timiș, organizează, în conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, concurs pentru ocuparea pe perioadă nedeterminată a unor posturi vacante (personal civil contractual) de:

· muncitor calificat I (instalator) la formațiuni întreținere clădiri și instalații/ sprijin logistic/ director administrativ;
· muncitor calificat I (zugrav), la formațiuni întreținere clădiri și instalații/ sprijin logistic/ director administrativ;
· muncitor calificat IV la bloc alimentar /logistică medicală/ director administrativ.

Poate participa la concurs orice persoană care îndeplinește condițiile generale necesare ocupării posturilor vacante scoase la concurs, în conformitate cu art. 15 din „Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice” aprobat cu Hotărârea Guvernului nr. 1336 din 28 octombrie 2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;

f) nu a fost condamnată definitiv pentru săvârșirea unei infracțiuni contra securității naționale, contra autorităţii, contra umanității, infracțiuni de corupție sau de serviciu, infracțiuni de fals ori contra înfăptuirii justiţiei, infracțiuni săvârşite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau fată de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului National de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiții specifice necesare pentru ocuparea posturilor vacante scoase la concurs:
- nivel de studii – studii medii; generale (M;G);

- vechime în meserie – minim 9 ani pentru instalator și zugrav;



      -  fără vechime pentru bucătar
Alte condiții specifice: 

- Capacitatea de a rezolva eficient sarcinile de serviciu și de a-și asuma responsabilitatea; 

- Capacitatea de a lucra independent și/sau în echipă; 

- Loialitatea fată de instituție; 

- Disponibilitate pentru lucrul în program prelungit și abilități de comunicare;

- Aptitudini organizatorice, de execuție și administrative. 
- Reuşeşte să stabilească cu ușurință contacte cu persoanele din jur. 
- Este o fire dinamică.

- Rezistență la stres și efort prelungit.
- Autorizație de acces la informații clasificate conform nivelului prevăzut pentru post. Demersurile de autorizare se fac după concurs, numirea în funcție fiind condiționată de obținerea acesteia. Nivelul de acces se comunică fiecărui candidat la depunerea dosarului de înscriere.
Pentru înscrierea la concurs candidaţii vor prezenta un dosar de concurs care va conține următoarele documente:

a) formular de înscriere la concurs (se pune la dispoziția candidatului de către Biroul Personal);

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar – în original sau, după caz, extrasul de pe cazierul judiciar;

g) certificatul de integritate comportamentală – în original din care să reiasă că nu s-au comis infracțiuni prevăzute la art.1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Naţional de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.
i) curriculum vitae, model comun european.
La depunerea dosarului, pentru documentele prezentate în copie, candidații vor prezenta și documentele în original.
Dosarele pentru înscrierea la concurs se vor prezenta la Biroul Personal al Spitalului Clinic Militar de Urgență „Dr. Victor Popescu” Timișoara, în perioada 06.10.2026 - 19.10.2026.
Concursul constă în următoarele etape: 

· Selecția dosarelor de înscriere la concurs;

· Proba scrisă;

· Interviu.
Se pot prezenta la următoarea etapă numai candidații declarați admiși la etapa/ proba precedentă. Ocuparea posturilor se va face în ordinea descrescătoare a punctajelor finale obținute de candidații admiși la finalul concursului.

Probele de concurs se vor desfășura la sediul Spitalului Clinic Militar de Urgență ,,Dr. Victor Popescu” Timișoara, astfel: 

· Proba scrisă în data de: 27.10.2026.
· Interviu în data de: 02.11.2026
Calendarul de desfășurare a concursului: 

1. Perioada, data limită și ora de depunere a dosarelor de înscriere la concurs: 06.10 - 19.10.2026, (ora limită: 13:00)

· Data de selecție a dosarelor de înscriere: 21.10.2026.
· Data afișării rezultatului selecției dosarelor de înscriere: 22.10.2026.
· Data de depunere a contestațiilor privind selecția dosarelor de înscriere: 23.10.2026.
· Data afișării rezultatului contestațiilor privind selecția dosarelor de înscriere: 26.10.2026
2. Data probei scrise: 27.10.2026
· Data afișării rezultatului probei scrise: 28.10.2026
· Data de depunere a contestațiilor privind proba scrisă: 29.10.2026
· Data afișării rezultatului contestațiilor privind proba scrisă: 30.10.2026
3. Data interviu: 02.11.2026
· Data afișării rezultatelor la interviu: 03.11.2026
· Data de depunere a contestațiilor privind interviul: 04.11.2026
· Data afișării rezultatului contestațiilor privind interviul: 05.11.2026
4. Data afișării rezultatului final: 06.11.2026
5. Termen de prezentare la post: maxim 15 zile calendaristice de la data afișării rezultatelor finale: 23.11.2026
6. Tematica și bibliografia:
6.1. Muncitor calificat I (instalator)
Tematică:

1. Elementele instalațiilor sanitare de alimentare cu apă și canalizare: conducte, armături și obiecte sanitare;

2. Montarea, îmbinarea și repararea conductelor; verificarea etanșeității și remedierea pierderilor de apă;

3. Exploatarea, întreținerea și revizia instalațiilor sanitare; identificarea defecțiunilor și desfundarea traseelor;

4. Utilizarea în siguranță a sculelor si echipamentelor; obligațiile lucrătorilor privind securitatea și sănătatea în muncă.
5. Obligațiile privind apărarea împotriva incendiilor. 
Bibliografie

1. Normativul privind proiectarea, execuția si exploatarea instalațiilor sanitare aferente clădirilor, indicativ 19-2022, aprobat prin ordinul MDLPA numărul 2960/2022 – capitolele 19, 20, 21 și 23.

2. Legea nr. 319 /2006 privind securitatea și sănătatea în muncă cu modificările și completările ulterioare - capitolele III și IV

3. Legea privind apărarea împotriva incendiilor Legea 307/2006 - Cap. II, Secțiunea 1; 

4. Fișa postului de instalator.

6.2. Muncitor calificat I (zugrav)
Tematică:

1. Atribuțiile zugravului privind întreținerea si repararea finisajelor clădirilor spitalului;
2. Organizarea lucrului, protejarea spațiilor și utilizarea în siguranță a materialelor, sculelor și echipamentelor necesare îndeplinirii atribuțiilor;
3. Obligațiile lucrătorilor privind securitatea și sănătatea în muncă, inclusiv prevenirea căderilor și utilizarea echipamentului individual de protecție;
4. Obligațiile privind apărarea împotriva incendiilor și prevenirea riscurilor în timpul lucrărilor de întreținere.
Bibliografie

1. Legea nr. 319 /2006 privind securitatea și sănătatea în muncă cu modificările și completările ulterioare - capitolul III și IV;
2. Legea privind apărarea împotriva incendiilor - Legea 307/2006 - Cap. II, Secțiunea 1;
3. H.G. nr. 1146/2006 privind cerințele minime de securitate si sănătate în muncă pentru utilizarea de către lucrători a echipamentelor de munca - anexa nr. 2, punctele 4.1 si 4.2.;
4. Fișa postului de zugrav.
6.3. Muncitor calificat IV în bloc alimentar

Tematică: 

1. Norme de igienă și curățenie în blocurile alimentare;
2. Alimentația omului bolnav de diabet și a omului bolnav de afecțiuni cardiace;
3. Principalele metode de prelucrare culinare;
4. Norme de protecția muncii în blocul alimentar; 
5. Obligații privind apărarea împotriva incendiilor
Bibliografie

1. Ordinul Nr. 1761/03.09.2021 Cap I, Cap. II, Cap. III Anexa 3 cu modificările și completările ulterioare;
2. Bazele practice ale nutriției omului bolnav - Iulian Mincu și Viorel Mogoș;
3. Ghid național de bune practice pentru siguranța alimentelor - Produse Culinare;
4. Rețetar Bucătărie — Dan Chiriac și Violeta Borzea;
5. Legea nr. 319 /2006 privind securitatea și sănătatea în muncă cu modificările și completările [image: image1.jpg]


ulterioare;
6. Fișa postului de bucătar;
7. Legea privind apărarea împotriva incendiilor — Legea 307/2006 — Cap. II, Secțiunea 1.
 Notă:                          
Prevederile actelor normative cuprinse în bibliografie se studiază cu modificările și completările ulterioare adoptate până la data publicării anunțului, după caz.
Persoană de contact: Lt.col. Eugen TUȚĂ, p/Șef al personalului la Spitalul Clinic Militar de Urgență „Dr. Victor Popescu”,Str. Gheorghe Lazăr, nr. 7, Timisoara, Județul Timiș, telefon 0740.226.881








p/Șef al personalului








Lt.col.









Eugen TUȚĂ

